text: Musikere hjælper Haiti
  08 februar 2010 kl. 13.59
  Billetsalget kunne godt være lidt bedre til støttekoncerten, som en række musikere stiller op til Musikhuset i Esbjerg på torsdag.
  For 150 kr. - som går til kampagnen Esbjerg Hjælper - kan man høre Palle Mikkelborg, Chris Minh Doky, Sinne Eeg, Vestkraft og Helge Engelbrecht med flere. 
  Esbjerg Hjælper er en privat organisation, som tidligere har lavet støttekampagner, bl.a. til ofrene for tsunamien i 2005. 
  I sidste måned fik de bagerne i Esbjerg til at bage et særligt Haiti-brød, hvor prisen gik ubeskåret til nødhjælpen.
  